**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 15. júna 2015

**Prítomní:** Podľa prezenčnej listiny

/ priložená k zápisnici/

**Program:** 1. Otvorenie zasadnutia

2. Určenie zapisovateľa a overovateľov zápisnice

3. Kontrola uznesení

4. Záverečný účet obce Hosťová za rok 2014

5. Rozpočtové opatrenie č. 2/2015

6. Návrh VZN Obce Hosťová o spôsobe náhradného zásobovania vodou

a odvádzania odpadových vôd a zneškodňovaní obsahu žúmp

7. Návrh VZN Obce Hosťová o verejnom poriadku

8. Podmienky predaja pozemkov na výstavbu rodinných domov

9. Informácia o výberovom konaní na funkciu riaditeľa/ky MŠ

10. Žiadosť o opravu cesty

11. Webová stránka obce

12. Informácia o kamerovom systéme obce

13. Rôzne

14. Záver

Ing. Miroslav Brath

starosta obce Hosťová

**K bodu číslo 1:**

Tretie riadne zasadnutie obecného zastupiteľstva v roku 2015 otvoril a viedol starosta obce Hosťová, Ing. Miroslav Brath. Skonštatoval, že sú prítomní všetci poslanci obecného zastupiteľstva, preto je zasadnutie uznášania schopné.

**K bodu číslo 2:**

Za overovateľov zápisnice určil poslancov: Gabriel Szalai

Zsolt Földessy

Za zapisovateľku určil pracovníčku obecného úradu R. Tóthovú.

Starosta oboznámil prítomných s programom zasadnutia zastupiteľstva.

Hlasovanie o programe rokovania:

za: 5 /Peter Brath, Ing. Zoltán Gál, Zsolt Földessy, Miroslav Maťo,

Gabriel Szalai/

proti: 0

**K bodu číslo 3:**

Hlavná kontrolórka obce Mgr. Darnadiová skonštatovala, že uznesenia sú splnené, alebo sa plnia priebežne.

za: 5 /Peter Brath, Ing. Zoltán Gál, Zsolt Földessy, Miroslav Maťo,

Gabriel Szalai/

proti: 0

**K bodu číslo 4:**

Poslancom bol predložený na schválenie záverečný účet obce Hosťová za rok 2014, ktorý obsahuje rozbor plnenia príjmov a výdavkov, čerpanie rozpočtu, použitie prebytku hospodárenia, prehľad o rezervnom a sociálnom fonde, bilanciu aktív a pasív, o stave dlhu, o poskytnutých dotáciách právnickým osobám, usporiadanie finančných vzťahov. Príjem bežného rozpočtu bol 108314,34 eur, výdavky bežného rozpočtu predstavovali sumu 108043,84eur, čo predstavuje prebytok bežného rozpočtu, kapitálový rozpočet bol schodkový vo výške -6543,00 eur. Obec Hosťová v r.2014 dosiahla najväčšie bežné príjmy z podielových daní vo výške 80432,61 eur, najväčšie výdavky v bežnom rozpočte tvorili výdavky verejnej správy 58635,50 eur a predškolská výchova 28014,21 eur. Stav rezervného fondu k 31.12.2014 predstavuje 18201,76 eur. Obec usporiadala všetky svoje finančné vzťahy voči štátnemu rozpočtu, štátnym fondom, rozpočtu VÚC.

Príloha č. 1a: Návrh Záverečného účtu obce Hosťová za rok 2014

1b: Odborné stanovisko k záverečnému účtu obce za rok 2014

Hlasovanie o záverečnom účte obce Hosťová za rok 2014:

za: 5 /Peter Brath, Ing. Zoltán Gál, Zsolt Földessy, Miroslav Maťo,

Gabriel Szalai/

proti: 0

**K bodu číslo 5:**

Poslanci boli oboznámení o zmene rozpočtu obce Hosťová, ktorý vykonal starosta obce rozpočtovým opatrením č. 2/2015. Zmeny v rozpočte boli uskutočnené v rámci presunu medzi jednotlivými položkami rozpočtu. Najväčšiu položku tvorí geometrický plán na rozdelenie pozemkov vo výške 500,00 eur.

Príloha č. 2: Informatívna správa o zmenách v rozpočte obce Hosťová

Hlasovanie o informatívnej správe o zmenách v rozpočte:

za: 5 /Peter Brath, Ing. Zoltán Gál, Zsolt Földessy, Miroslav Maťo,

Gabriel Szalai/

proti: 0

Ďalej poslanci pristúpili k schváleniu finančných prostriedkov na vypracovanie Programu hospodárskeho a sociálneho rozvoja obce Hosťová, spracovanie strategického dokumentu bude financované z finančných operácií, prevodom prostriedkov rezervného fondu obce.

Príloha č. 3: Rozpočtové opatrenie č. 3/2015

Hlasovanie o rozpočtovom opatrení č. 3/2015

za: 5 /Peter Brath, Ing. Zoltán Gál, Zsolt Földessy, Miroslav Maťo,

Gabriel Szalai/

proti: 0

**K bodu číslo 6:**

Poslanci sa v ďalšom bode programu zaoberali schvaľovaním VZN obce o spôsobe náhradného zásobovania vodou a odvádzania odpadových vôd a o zneškodňovaní obsahu žúmp, starosta obce ich upozornil, že pred schvaľovaním nového VZN sa musí zrušiť VZN č. 2/2013 o spôsobe náhradného zásobovania vodou a náhradného odvádzania odpadových vôd a zneškodňovaní obsahu žúmp.

Vypracovanie nového VZN doporučil Okresný úrad v Nitre, odbor životného prostredia na základe obdržaných sťažností zo strany občanov obce na vypúšťanie fekálií, v uvedenom VZN sa bližšie špecifikujú podmienky prevádzky žúmp a následného zneškodňovania odpadových vôd.

Príloha č. 4: Návrh VZN č. 1/2015 o spôsobe náhradného zásobovania vodou a odvádzania

odpadových vôd a o zneškodňovaní obsahu žúmp.

Hlasovanie o zrušení VZN č. 2/2013 a schválení VZN č. 1/2015.

za: 5 /Peter Brath, Ing. Zoltán Gál, Zsolt Földessy, Miroslav Maťo,

Gabriel Szalai/

proti: 0

**K bodu číslo 7:**

Poslancom bolo predložené na prerokovanie návrh VZN obce Hosťová o verejnom poriadku, ktorý obsahuje ustanovenia o udržiavaný verejného poriadku na území obce, dodržiavaní nočného pokoja, osobitnom užívaní verejného priestranstva, čistení chodníkov, udržiavaní zelene, podmienky pre jazdu vozidiel, umiestňovaní plagátov a reklamných zariadení.

Príloha č. 5: Návrh VZN č. 2/2015 o verejnom poriadku .

Hlasovanie o schválení VZN č. 2/2015.

za: 5 /Peter Brath, Ing. Zoltán Gál, Zsolt Földessy, Miroslav Maťo,

Gabriel Szalai/

proti: 0

**K bodu číslo 8:**

Starosta obce podal poslancom informácie o predaji pozemkov na výstavbu rodinných domov, bol vyhotovený geometrický plán, ktorý je momentálne na Katastrálnom úrade v Nitre, zatiaľ nové parcely neboli zapísané do listu vlastníctva. Obec zabezpečí k uvedením parcelám elektrickú energiu, verejné osvetlenie, vodovod, k čomu treba spraviť rozpočet. Obec z predaja pozemkov by mala získať približne 24 000,00 eur. Poslanci navrhli, že podrobné podmienky predaja by sa mali schváliť na ďalšom zasadnutí, keď už budú známe náklady spojené s výstavbou inžinierskych sietí.

Hlasovanie o podmienkach predaja a o presune rozhodnutia

za: 5 /Peter Brath, Ing. Zoltán Gál, Zsolt Földessy, Miroslav Maťo,

Gabriel Szalai/

proti: 0

**K bodu číslo 9:**

Poslanci boli oboznámení o výberovom konaní na funkciu riaditeľky materskej školy v Hosťovej.

Riaditeľka MŠ p.Bc.Valéria Brathová doručila výpoveď k 30.06.2015. Obec vypísala výberové konanie s termínom doručenia obálky do 01.06.2015, žiaľ nebola doručená ani jedna obálka. Nové výberové konanie bolo zverejnené aj na portáli profesia .sk. Od 01.07.2015 miestna materská škola nemá riaditeľa ani pedagogického zamestnanca.

**K bodu číslo 10:**

Obec dostala žiadosti o upravenie cesty pri ranči od Ing. Tichej a Ing. Gála, ktorí plánujú v krátkej dobe s výstavbou rodinných domov. V minulosti táto cesta bola spevnená vrstvou makadamu, ktorý je už v nevyhovujúcom stave, žiadajú o spevnenie cesty napr. ďalšou vrstvou kameniva. Poslanci sa zoberali týmito žiadosťami, dospeli k rozhodnutiu, že treba spraviť podrobný rozpočet, koľko by stála úprava tejto cesty. Starosta obce ich informoval, že celá cesta neleží na obecnom pozemku, v budúcnosti treba osloviť vlastníkov daných pozemkov na ich spoluprácu pri usporiadaní vlastníckych vzťahov na pozemkoch, na ktorých leží táto cesta.

Príloha č. 6: Žiadosti o úpravu cesty

Hlasovanie o presune rozhodnutia o úprave cesty

za: 5 /Peter Brath, Ing. Zoltán Gál, Zsolt Földessy, Miroslav Maťo,

Gabriel Szalai/

proti: 0

**K bodu číslo 11:**

Starosta obce oboznámil poslancov s ponukou firmy Galileo Corporation s.r.o., ktorá ponúka tvorbu internetových stránok, obec momentálne využíva web stránku od firmy Datatrade, s.r.o. Na základe prieskumu web stránky od firmy Galileo Corporation s.r.o. sú priehľadnejšie a kvalitnejšie oproti web stránke, ktorú momentálne obec využíva. Platba ba by bola realizovaná v r.2016, obec by zaplatila jednorázový poplatok 390,00 eur a následne každý rok prevádzkový poplatok vo výške 249,00 eur. Medzi poslancami bola diskusia, či je výmena web stránky obce naozaj nutná.

Hlasovanie o novej web stránke obce:

za: 3 / Ing. Zoltán Gál, Zsolt Földessy, Gabriel Szalai/

proti: 2 /Peter Brath, Miroslav Maťo/

**K bodu číslo 12:**

Poslanci sa zaoberali kamerovým systémom obce, vyšla výzva na základe ktorého obce a mestá môžu žiadať na kamerový systém od 10.000 do 200 000 eur. V tomto projekte nie je žiadna spoluúčasť obce, ale obec musí zafinancovať kamerový systém dopredu a následne bude realizovaná refundácia nákladov, obec na tento účel by zobrala preklenovací úver, pokým by nenabehla platba. Náklady by predstavovali okolo 28000,00 eur bez DPH. Kamerový systém by monitoroval vstupy do dediny, cintorín, kostol, park.

Hlasovanie o kamerovom systéme obce:

za: 5 /Peter Brath, Ing. Zoltán Gál, Zsolt Földessy, Miroslav Maťo,

Gabriel Szalai/

proti: 0

**K bodu číslo 13:**

Poslanci preberali návrh otváracích hodín pohostinstva, doporučili, aby v nedeľu otváracie hodiny

oproti návrhu sa schválili len do 22.00 hod.

Príloha č. 7: návrh otváracích hodín pohostinstva

Hlasovanie o otváracích hodinách pohostinstva:

za: 5 /Peter Brath, Ing. Zoltán Gál, Zsolt Földessy, Miroslav Maťo,

Gabriel Szalai/

proti: 0

Hlavná kontrolórka obce predložila správu o kontrolnej činnosti hlavného kontrolóra a návrh plánu

kontrolnej činnosti hlavného kontrolóra na II.polrok 2015.

Príloha č. 8: Správa o kontrolnej činnosti.

Príloha č. 9: Návrh plánu kontrolnej činnosti hlavného kontrolóra obce na II. polrok 2015

Hlasovanie o správe o kontrolnej činnosti hlavného kontrolóra a návrhu plánu kontrolnej činnosti hlavného kontrolóra obce na II. polrok 2015:

za: 5 /Peter Brath, Ing. Zoltán Gál, Zsolt Földessy, Miroslav Maťo,

Gabriel Szalai/

proti: 0

Poslanci predniesli svoje dotazy:

poslanec G.Szalai: občania sa pýtajú, kedy bude verejná schôdza

poslanec M.Maťo: bolo by potrebné pokosiť cesty vo vinohradoch

Starosta obce pripomenul, že 1.augusta 2015 sa budú konať Obecné dni, ktoré budú

Spooluorganizované s OZ VIA Nova ICS v Hosťovej.

**K bodu číslo 14:**

Starosta obce Ing. Brath sa poďakoval prítomným za účasť na zasadnutí obecného zastupiteľstva.

**UZNESENIA ZO ZASADNUTIA OBECNÉHO ZASTUPITEĽSTVA V HOSŤOVEJ**

**ZO DŇA 15.06.2015**

**UZNESENIE Č. 22/2015**

Obecné zastupiteľstvo v Hosťovej

1. **schvaľuje** program tretieho zasadnutia Obecného zastupiteľstva v Hosťovej v roku 2015.

V Hosťovej, 16.06.2015 Ing. Miroslav Brath

starosta obce

**UZNESENIE Č. 23/2015**

Obecné zastupiteľstvo v Hosťovej

1. **berie na vedomie** plnenie uznesení obecného zastupiteľstva z predchádzajúcich zasadnutí

V Hosťovej, 16.06.2015 Ing. Miroslav Brath

starosta obce

**UZNESENIE Č. 24/2015**

Obecné zastupiteľstvo v Hosťovej

1. **schvaľuje** Záverečný účet obce Hosťová a celoročné hospodárenie za rok 2014 **bez výhrad**
2. **schvaľuje** použitie prebytku v sume 893,50 eur, zisteného podľa ustanovenia § 10 ods. 3 písm. a/ a b/ zákona č. 583/2004 Z.u. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov na

* tvorbu rezervného fondu vo výške 893,50 eur

1. **berie na vedomie** odborné stanovisko hlavného kontrolóra obce Hosťová k záverečnému účtu za rok 2014

V Hosťovej, 16.06.2015 Ing. Miroslav Brath

starosta obce

**UZNESENIE Č. 25/2015**

Obecné zastupiteľstvo v Hosťovej

1. **berie na vedomie**

informatívnu správu o zmenách rozpočtu obce Hosťová na rok 2015 vykonaných starostom obce prostredníctvom rozpočtového opatrenia č. 2/2015

V Hosťovej, 16.06.2015 Ing. Miroslav Brath

starosta obce

**UZNESENIE Č. 26/2015**

Obecné zastupiteľstvo v Hosťovej

1. **berie na vedomie**

návrh na schválenie presunu finančných prostriedkov z rezervného fondu obce Hosťová

1. **schvaľuje**

prevod finančných prostriedkov z rezervného fondu obce Hosťová na financovanie Programu hospodárskeho a sociálneho rozvoja rozpočtovým opatrením č. 3/2014

V Hosťovej, 16.06.2015 Ing. Miroslav Brath

starosta obce

**UZNESENIE Č. 27/2015**

Obecné zastupiteľstvo v Hosťovej

1. **ruší**

Všeobecne záväzné nariadenia obce Hosťová č. 2/2013 o spôsobe náhradného zásobovania vodou a náhradného odvádzania odpadových vôd a zneškodňovaní obsahu žúmp schváleného uznesením dňa 25.02.2013.

V Hosťovej, 16.06.2015 Ing. Miroslav Brath

starosta obce

**UZNESENIE Č. 28/2015**

Obecné zastupiteľstvo v Hosťovej

1. **schvaľuje**

Všeobecne záväzné nariadenia obce Hosťová č. 1/2015 o spôsobe náhradného zásobovania vodou a odvádzania odpadových vôd a o zneškodňovaní obsahu žúmp.

V Hosťovej, 16.06.2015 Ing. Miroslav Brath

starosta obce

**UZNESENIE Č. 29/2015**

Obecné zastupiteľstvo v Hosťovej

1. **schvaľuje**

Všeobecne záväzné nariadenia obce Hosťová č. 2/2015 o verejnom poriadku

V Hosťovej, 16.06.2015 Ing. Miroslav Brath

starosta obce

**UZNESENIE Č. 30/2015**

Obecné zastupiteľstvo v Hosťovej

1. **presúva**

rozhodnutie o konkrétnych podmienkach predaja pozemkov na výstavbu rodinných domov na ďalšie zasadnutie Obecného zastupiteľstva v Hosťovej.

V Hosťovej, 16.06.2015 Ing. Miroslav Brath

starosta obce

**UZNESENIE Č. 31/2015**

Obecné zastupiteľstvo v Hosťovej

1. **presúva**

rozhodnutie o úprave cesty pri ranči na ďalšie zasadnutie obecného zastpiteľstva.

V Hosťovej, 16.06.2015 Ing. Miroslav Brath

starosta obce

**UZNESENIE Č. 32/2015**

Obecné zastupiteľstvo v Hosťovej

1. **schvaľuje**

ponuku firmy Galileo Corporation s.r.o., ako dodávateľa internetovej stránky obce Hosťová

V Hosťovej, 16.06.2015 Ing. Miroslav Brath

starosta obce

**UZNESENIE Č. 33/2015**

Obecné zastupiteľstvo v Hosťovej

1. **schvaľuje**

vybudovanie kamerového systému v obci Hosťová.

V Hosťovej, 16.06.2015 Ing. Miroslav Brath

starosta obce

**UZNESENIE Č. 34/2015**

Obecné zastupiteľstvo v Hosťovej

1. **schvaľuje**

otváracie hodiny v miestnom pohostinstve.

V Hosťovej, 16.06.2015 Ing. Miroslav Brath

starosta obce

**UZNESENIE Č. 35/2015**

Obecné zastupiteľstvo v Hosťovej

1. **prerokovalo**

správu o kontrolnej činnosti hlavného kontrolóra

a

**berie na vedomie**

správu o kontrolnej činnosti hlavného kontrolóra obce

1. **prerokovalo**

návrh plánu kontrolnej činnosti hlavného kontrolóra na II.polrok 2015

a

**schvaľuje**

plán kontrolnej činnosti hlavného kontrolóra na II. polrok 2015

V Hosťovej, 16.06.2015 Ing. Miroslav Brath

starosta obce

Overovatelia zápisnice:

Gabriel Szalai .........................

Zsolt Földessy .........................

Zapisovateľka zápisnice:

Bc. Renáta Tóthová ........................

Ing. Miroslav Brath

starosta obce